**Carlos Fuentes** (født 11. november 1928 i Panama by, død 15. mai 2012 i Mexico by) var en meksikansk forfatter og skribent som en av de mest kjente forfattere og essayister i den spansktalende verden.

Bakgrunn og liv
---------------

### Bakgrunn

Carlos Fuentes ble født av meksikanske foreldre. Hans far var diplomat, og Fuentes tilbrakte derfor store deler av barndommen i flere forskjellige hovedsteder, hovedsakelig i latinamerikanske land. Som ungdom reiste Fuentes tilbake til Mexico, hvor han bodde frem til 1965. Han studerte juss ved universitetet i Mexico, og senere ved Graduate Institute of International and Development Studies i Genève. 

### Karriere

Han har påvirket den moderne latinamerikanske litteraturen, og flere av hans arbeider har blitt oversatt til engelsk og en rekke andre språk.

Carlos Fuentes debuterte i 1954 med novellesamlingen *Los días enmascarados*. Han slo igjennom ved 29 års alder med sin første roman *La región mas transparente* (1958). I denne og senere romaner, som alle knytter an til Mexico, revolusjonen og kolonialismen, eksperimenterar Fuentes med romanens uttrykksmidler, og opphever til tider kausalitetens lovar, selv selvsagte enheter som tiden og rommet. Han betraktes derfor ofte som eksponent for den latinamerikanske stilen magisk realisme, sammen med blant andre Gabriel Garcia Marquez og Mario Vargas Llosa. Noen litteraturkritikere mener imidlertid at han har mer til felles med den modernistiske europeiske fortellertradisjonen og han er også blitt kalt for *Mexicos Balzac*.

Hans litterære eksperimenter har også i en postmoderne tradisjon omfattet fortellerrollen og de karaktererne, for å undersøke historien, identiteten og samfunnet. Mest fremtredende er dette i romanene *La muerte de Artemio Cruz* (1962) og *Cambio de piel* (1967). Den førstnevnte er en modernistisk utformet skildring av en forhenværende meksikansk revolusjonsoffisers svikefulle liv. Den sistnevnte er en eksperimentell roman som beveger seg mellom meksikansk samtid og mytisk aztekisk forhistorie. I sin mest omfangsrike roman *Terra Nostra* (1975) opphever han alle fysiske lover, og blander element fra forskjellige tider og rom, fiksjon og historie.

Fuentes var gift med filmstjernen Rita Macedo fra 1959 til 1973. Paret endte dette forholdet i en skandale, og Fuentes giftet seg deretter med journalist og reporter Silvia Lemus. Fuentes fulgte senere i fotsporene til sine foreldre, og han begynte diplomat i 1965. Han var utstasjonert forskjellige hovedsteder som ambassadør for Mexico. I 1978 gikk Fuentes av som Mexicos ambassadør til Frankrike i protest over utnevnelsen av Gustavo Díaz Ordaz, tidligere president i Mexico, som ambassadør til Spania.

Fuentes har også, i kortere perioder, arbeidet som foreleser ved en rekke universiteter som Princeton, Harvard, University of Pennsylvania, Columbia, Cambridge University og George Mason University. Fuentes var også en nær venn av den kjente amerikanske sosiologen C. Wright Mills, som han dediserte boken *The Death of Artemio Cruz* til. 

Fuentes var far til tre barn. Cecilia Fuentes Macedo, født i 1962, begynte i TV-produksjon. En sønn, Carlos Fuentes Lemus, døde av komplikasjoner forbundet med hemofili i 1999, i en alder av 25 år. Datteren, Natasha Fuentes Lemus (født 31. august 1974), døde av en tilsynelatende overdose i Mexico by, den 22. august 2005 i en alder av 30 år.

Fuentes publiserte boken *Las Buenas Conciencias* i 1959. Dette verket skildrer den privilegerte middelklassen i en mellomstor meksikansk by, trolig modellert etter byen Guanajuato. Hans roman *Gringo Viejo* fra 1985 er USAs første bestselger skrevet av en meksikansk forfatter, er bakgrunn for filmen Old Gringo i 1989 med blant andre Gregory Peck og Jane Fonda i hovedrollene. Fuentes ble tildelt Fyrsten av Asturias' pris for litteratur i 1994.

Fuentes døde 15. mai 2012 på et privat sykehus i Mexico by etter å ha slitt med hjerteproblemer.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Carlos-Fuentes, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 26. april 2014[Hentet fra Wikidata]
3. 1 2   Enciclopedia de la Literatura en México, «Carlos Fuentes», Enciclopedia de la Literatura en México ID 1162[Hentet fra Wikidata]
4. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. ↑   latimesblogs.latimes.com[Hentet fra Wikidata]
8. ↑   elpais.com[Hentet fra Wikidata]
9. ↑   www.u-bordeaux-montaigne.fr[Hentet fra Wikidata]
10. ↑   www.uvigo.gal[Hentet fra Wikidata]
11. ↑   commencement.miami.edu[Hentet fra Wikidata]
12. ↑  «Professor Carlos Fuentes: Author whose work fuelled the rise of South American writing». The Independent. 17. mai 2012. Besøkt 23. januar 2014.

Eksterne lenker
---------------

* (en) Carlos Fuentes – kategori av bilder, video eller lyd på Commons Rediger på Wikidata
* (en) Carlos Fuentes på Internet Movie Database Rediger på Wikidata

* (sv) Carlos Fuentes i Svensk Filmdatabas Rediger på Wikidata

* (da) Carlos Fuentes på Scope Rediger på Wikidata

* (fr) Carlos Fuentes på Allociné Rediger på Wikidata

* (en) Carlos Fuentes på AllMovie Rediger på Wikidata

* (en) Carlos Fuentes hos The Movie Database Rediger på Wikidata
* Carlos Fuentes på Twitter Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** Munzinger (iba) **·** MusicBrainz
 |